નવી દિલ્હીઃ ભારતીય કેપ્ટન વિરાટ કોહલીનું માનવું છે કે વર્ષ ૨૦૧૪માં ઓસ્ટ્રેલિયા સામે એડિલેડમાં ૧૪૧ રનની ઇનિંગ્સ તેના માટે સૌથી ખાસ સદી હતી. તેણે કહ્યું કે આ સદીથી તેની કેપ્ટનશિપમાં ટીમનો આત્મવિશ્વાસ વધ્યો અને એનાથી ટીમના વર્તમાન સ્વરૂપનો પાયો નખાયો. હાલ આ ટીમ વિશ્વની શ્રેષ્ઠ ટીમોમાંની એક છે. જોકે ભારતીય ટીમ એ મેચ જીતી શકી નહોતી અને ૩૬૪ રનના લક્ષ્યનો પીછો કરતા ૩૧૫ રનમાં ઓલઆઉટ થઈને ૪૮ રને હારી ગઈ હતી.